TSHIFHINGA: AWARA 2ṋ
﻿Bammbiri iḽi ḽi na masiaṱari a rathi 6.
﻿PFESESANI
﻿GIREIDI 12
﻿KHETHEKANYO YA A: Zwibveledzwa zwa vhusiki (Maanea) 
﻿KHETHEKANYO YA B: Zwibveledzwa zwilapfu zwa vhudavhidzani 
﻿KHETHEKANYO YA C: Zwibveledzwa zwipfufhi zwa vhudavhidzani 
﻿Ni lavhelelwa u fhindula mbudziso nthihikha khethekanyo ya A, nthihi kha khethekanyo ya B na nthihi kha khethekanyo ya C.
﻿Thomani khethekanyo iṅwe na iṅwe kha siaṱari ḽiswa, hune ya fhelela hone ni talele.
﻿Ṅwalani zwi no vhalea, nahone nga vhuronwane.
﻿Ni dzhiele nzhele mupeleṱo, khethekanyo ya maipfi, kushumisele kwa madanzi, zwiga zwa u vhala na tswayo khathihi na kuvhumbelwe kwa mafhungo.
﻿U pulana na u sedzulusa mushumo waṋu zwavhuḓi zwi ḓo avhelwa maraga.
﻿Vhulapfu ha zwibveledzwa:
﻿KHETHEKANYO YA A: Maipfi a u bva kha 250 u swika 300
﻿KHETHEKANYO YA B: Maipfi a u bvakha 120 u swika 150 (zwi re ngomu fhedzi)
﻿KHETHEKANYO YA C: Maipfi a u bva kha 80 u swika 100
﻿KHETHEKANYO YA A: ZWIBVELEDZWA ZWA VHUSIKI (MAANEA)
﻿Fhindulani mbudziso nthihi kha dza rathi dzi tevhelaho. Vhulapfu NSC ha phindulo yaṋu vhu vhe maipfi a u bva kha 250 u ya kha 300.
﻿MAANEA A U SENGULUSA
﻿Zwikoloni vhaṅwe vhagudi vho bva mvumbo. Pfunzo a vha tsha i dzhiela nṱha. Ṅwalani maanea ane ṱhoho ya hone ya vha:
﻿Zwine zwa nga itwa u vhuyedzedza mvumbo kha vhagudi.
﻿KANA
﻿MAANEA A U ṰAṰA KHANI
﻿Hu na vhorabulasi vhane vha takalela u fuwa ngeno vhaṅwe vha tshi takalela u lima. Ṅwalani maanea nga ṱhoho heyi:
﻿Vhufuwi vhu khwiṋe u fhirisa vhulimi.
﻿KANA
﻿MAANEA A NGANETSHELO
﻿No vha ni tshi khou ṱamba damuni ḽa mulambo wa Tshianzhe musi kuṅwe kutukana ku tshi fhufhela ngomu kwa thoma u bambela. Nga u bonya ha iṱo na mbo ḓi pfa mukosi. Musi ni tshi lavhelesa na vhona ngweṋa yo ku doba nga mulenzhei tshi khou ku kokodzela khunzikhunzini. Ṅwalani maanea nga ṱhoho heyi:
﻿Khombo ye nda i vhona damuni ḽa Tshianzhe.
﻿KANA
﻿MAANEA A U BULETSHEDZA
﻿Vhabebi vhanzhi vha dzulela u ḽa mbilu nga mikhwa ya vhana vhavho. Vha a swika hune vha ḓisola uri vho NSC bebelani. Vhabebi vha tama vhana vhavho vha tshi vha vhavhuḓi. Inwi ni humbula uri vhana vhavhuḓi vha fanela u vha vho tou itisa hani? Ṅwalani maanea nga ṱhoho heyi:
﻿Ṅwana-ṅwana
﻿KANA
﻿MAANEA A U HASELEDZA
﻿Nga ṅwambo wa mishumo, vhabebi vha a sia vhana mahayani vha ya vha shuma kule hune vha vho tou vhuya nga dziholodeni kana dziḽivi. Ṅwalani maanea nga ṱhoho heyi:
﻿Vhuḓi na vhuvhi ha musi vhana vho sala vhe vhoṱhe mahayani.
﻿KANA
﻿MAANEA A U VHUISA MUHUMBULO
﻿No vha ni tshi khou shuma kha iṅwe ya dzikhamphani dza pholishi, ni tshi hola zwavhuḓi. Muṅwe mushumi nga inwi a ni zwifhelela a ri no tswa pholishi, na fhedza no pandelwa. Zwino ni khou sokou mona-mona ni tshi ṱoḓa mushumo ni sa u wani. Ṅwalani maanea nga ṱhoho heyi:
﻿Ndi tshi humbula zwe nda pandeliswa zwone miṱodzi yanga i a tsenga.
﻿ṰHANGANYELO YA KHETHEKANYO IYI YA A:
﻿KHETHEKANYO YA B: ZWIBVELEDZWA ZWILAPFU ZWA VHUDAVHIDZANI
﻿Fhindulani mbudziso nthihi kha tharu dzi tevhelaho. Vhulapfu ha phindulo yaṋu vhu vhe maipfi a u bva kha 120 u ya kha 150.
﻿VHURIFHI HA TSHISHAKA/VHUKONANI
﻿Ṅwalelani vhurifhi khotsi aṋu vha no shuma ḓoroboni ya kule ni vha vhudze zwoṱhe zwine zwa khou ni thithisa kha madzhenele aṋu a tshikolo.
﻿KANA
﻿VHURIFHI HA TSHIOFISI
﻿KANA
﻿MUFHINDULANO
﻿KANA
﻿MUVHIGO U SI WA TSHIOFISI
﻿Tshikoloni tshine na dzhena khatsho vhagudi vha khou bvafhesa u ḓa tshikoloni, nga maanḓa nga Musumbuluwo, hu sa ḓivhei zwiitisi. Inwi sa mugudi ane a si bvafhe nahone a re na vhuḓifhinduleli, ṱhohoyatshikolo vho ni humbela uri ni sedzuluse. Ṅwalani muvhigo u si wa tshiofisi une na ḓo u ṋekedza vhulanguli ha tshikolo.
﻿ṰHANGANYELO YA KHETHEKANYO IYI YA B:
﻿KHETHEKANYO YA C: ZWIBVELEDZWA ZWIPFUFHI ZWA VHUDAVHIDZANI
﻿Fhindulani mbudziso nthihi kha tharu dzi tevhelaho. Vhulapfu ha hone vhu tea u vha vhukati ha maipfi a 80 u ya kha 100.
﻿GARAṰA YA THAMBO
﻿No vuledza digrii ya B.Sc. nga Yunivesithi ya Wits, no phasa nga vhukoni ha nṱhesa. No wana zwi tshi tou ni vhofha uri ni ite vhuṱambo ha u takalela u phasa uhu, hu u itela u pembela na mashaka na dzikhonani. Ṅwalani garaṱa ya thambo ine na ḓo ita dzikhophi na dzi posa kha vhathu vho fhambanaho.
﻿KANA
﻿GARAṰA YA POSWO
﻿KANA
﻿NDAELA
﻿Makhulu waṋu vha dzulela u vhaiswa nga vhulwadze ha tshiivha(na). No ṱalutshedza iṅwe ṅanga ya sialala kana rakhemisi a ni thusa nga mushonga. Rumelani mushonga hoyu ha makhulu waṋu no ṅwala na ndaela ya kushumisele ine murathu waṋu a ḓo vha vhalela.
﻿ṰHANGANYELO YA KHETHEKANYO IYI YA C:
