Maga a tevhelwaho
Milayo i shumiswaho
Maitele na tshifhinga tsha u itwa ha tshumelo
Mbadelo
Zwidodombedzwa zwa vhukwamanyi
Ṱhalutshedzo
Mulayo wa Mbebo na Dzimpfu wa 1997 u amba uri u bebwa ha ṅwana a tshilaho hu tea u vhigwa hu saathu u fhela maḓuvha a 30 nga murahu ha mbebo.
ya mbebo i tea u itwa nga muṅwe wa vhabebi vha ṅwana kana mulondoti arali vhabebi vha ṅwana vha sa koni u ita ngauralo. Mulondoti u tea u vha na thendelo ya vhabebi. Arali vhabebi vho malana, ṅwana u ḓo ṅwaliswa nga tshifani.
Maga a tevhelwaho
Kha vha ḓadze fomo ya khumbelo BI-24 ofisini iṅwe na iṅwe ya Muhasho wa zwa Muno.
Muthu o humbelwaho u ita nḓivhadzo u tea u vha na luṅwalo lu mu ṋeaho maanḓa a u ita nḓivhadzo. Luṅwalo ulwo lu tea u ṱalutshedza uri ndi ngani vhabebi vhone vhaṋe vha sa koni u ita nḓivhadzo.
Arali ṅwana o bebwa nnḓa ha Afrika Tshipembe nahone muṅwe wa vhabebi a mudzulapo wa Afrika Tshipembe, nḓivhadzo i nga itwa embasini kana mishinini wa Afrika Tshipembe kana ofisini iṅwe na iṅwe ya Muhasho wa zwa Muno Afrika Tshipembe.
Nḓivhadzo ine ya itwa nga murahu ha maḓuvha a 30 fhedzi hu saathu u fhela ṅwaha, i tea u fhelekedzwa nga luṅwalo lu ṱalutshedzaho uri ndi ngani nḓivhadzo i songo itwa hu saathu fhela maḓuvha a 30 uya nga mulayo.
Arali vhabebi vha songo malana nahone vha tshi tama u ṅwalisa ṅwana nga tshifani tsha khotsi, khotsi a ṅwana u tea u ṱanganedza uri ndi ene khotsi a ṅwana nga u ṅwala kha tshikhala tshine tsha vha hone kha fomo ya khumbelo BI-24. Khotsi u tea u vha hone musi ṅwana a tshi ṅwaliswa.
Milayo i shumiswaho
Maitele na tshifhinga tsha u itwa ha tshumelo
Khumbelo dzi nga dzhia vhege dza malo uya kha dza fumimbili.
Mbadelo
Fomo dzi teaho u ḓadzwa
Kha vha ḓivhe hezwio: Fomo a dzi wanalei online. Kha vha kwame ofisi ya tsini ya muhasho.
Zwidodombedzwa zwa vhukwamani
