LUVHILO NA ZWIKAMBI
﻿
﻿
﻿U reila nga luvhilo luhulwane
﻿
﻿
﻿U reila nga luvhilo luhulwane u fhirisa lwo tendelwaho ndi tshinwe tsha zwiitisi kha u thulana ha vhuendi hu no fhira 50% hune ha d(isa mafuvhalo mahulwane na dzimpfu Afurika Tshipembe.
﻿
﻿
﻿U reila nga luvhilo luhulwane zwi khombo nga maand(a ngauri zwi ita uri vhan(we vhareili na vhone vha vhe khomboni. Ureila nga luvhilo luhulwane, zwi ita uri tshiendisi tshi si kone u ima nahone tshi si laulee. Vha na tshifhinga tshituku tsha u tinya zwine zwi nga bvelela nga shishi.
﻿
﻿
﻿Tshikalo tsha luvhilo
﻿
﻿Tshikalo tsha luvhilo tshi vhewa u ya nga kuitelwe kwa gondo na nyimele ya vhuendi. Zwit(arat(a zwa dzid(oroboni, hune ha vha na vhuendi vhunzhi, zwi na zwikalo zwa luvhilo zwa fhasi u fhirisa magondo a mahayani ane a vha na vhuendi vhut(uku. Magondo ane a vha tsini na zwikolo na hun(we fhethu hune ha vha na vhaendanganayo vhanzhi na one a nga vha na zwikalo zwa fhasi zwa luvhilo.
﻿
﻿Zwikalo zwa luvhilo zwo tendelwaho u ya nga Mulayo wa Magondo a Lushaka na maga ao ane a tea u tevhedzelwa ndi
﻿
﻿> khilomithara dza 60 nga iri kha gondo (l(a nnyi na nnyi dzid(oroboni
﻿> khilomithara dza 100 nga iri kha gondo l(a nnyi na nnyi nnd(a ha d(orobo
﻿> khilomithara dza 120 nga iri kha dzifiriwei.
﻿
﻿
﻿LUVHILO ZWI TSHI KHOU ITISWA NGA NYIMELE
﻿
﻿Hu na fhethu hune vha tea u fhungudza luvhilo lwavho uri vha kone u reila zwavhud(i nga nd(ila yo tsireledzeaho:
﻿
﻿
﻿* Vhaendanganayo: tshifhinga tshot(he vha t(hogomele vhaendanganayo.
﻿* Zwifhinga zwine ha vha na vhuendi vhunzhi: vha fhungudze luvhilo nahone vha dzule vho vula mat(o. Vhukhakhi ha muthu ndi tshone tshithu tshihulwane tshine tsha vhanga u thulana ha zwiendisi.
﻿* Mvula: Arali gondo l(o nukala, zwiendisi zwi a redza musi mureili a tshi ima. Luvhilo lu tea u fhungudzwa zwi tshi tou vhonala.
﻿* U reila hu na khuli na u reila vhusiku: kha vha fhungudze luvhilo musi hu sa vhonali. Vha songo hangwa u funga mavhone, hu si a u paka fhedzi.
﻿* Nyimele i si yavhud(i ya magondo: mishumo i no itwa gondoni na magondo a si avhudi zwi na khombo. Vha t(hogomele fhethu ha khombo kha gondo. Luvhilo a lwo ngo luga na kha magondo avhud(i o tsireledzeaho. Mureili ane a reila nga luvhilo luhulwane u thithisa u tshimbila ha zwin(we zwiendisi nahone a nga ita uri vhan(we vhareili na vhone vha vhe khomboni. MULAYO A U TENDELI LUVHILO LUHULWANE LWA U FHIRA LWO SUMBEDZWAHO.
﻿
﻿
﻿
﻿ZWIKAMBI NA U REILA
﻿
﻿Zwikambi zwo tendelwaho nga mulayo malofhani a mureili ndi 0,05g nga mililithara dza 100. Naho nga murahu ha ndingo ha wanala uri vho nwa zwikambi zwi re nga fhasi ha zwo kaliwaho, vha nga kha d(i vhonwa mulandu wa u reila vho nwa arali hu nga waniwa vhut(anzi ha uri vho nwa. Ngauralo, ndi khwine u tevhedza MULAYO wo vhewaho: Vha songo nwa vha reila!!
﻿
﻿
﻿Naa ndi ngani vha songo tea u nwa vha reila
﻿
﻿
﻿> Zwikambi zwi thithisa mishumo yot(he ine ya t(od(ea ya malugana na u reila nga nd(ila yavhud(i.
﻿> I thithisa u t(hogomela havho, u kala kana u ela, u vhona, u tshimbila, u pfa, u fungelela kha zwine vha ita, na tshifhinga tsha u ita zwithu. A vha nga d(o kona u laula tshiendisi tshavho nga tshifhinga.
﻿> Zwikambi zwi ita uri vha pfe vha tshi d(ifulufhela nga maand(a na u ita uri vha songo reila nga vhusedzi.
﻿> Vha d(o dzhia tsheo dzi songo d(aho kha vhuendi.
﻿> Vha nga kha d(i lozwa vhutshilo havho, kana vha huvhadza kana u vhulaha vhan(we vhashumisi vha gondo.
﻿> Vha nga kha d(i fainiwa tshelede ine ya swika R24 000 kana vha valelwa dzhele min(waha ya 8
﻿> Vha nga kha d(i imiswa u reila tshifhinga tshine tsha lingana min(wedzi miraru arali vho khakha lwa u thoma, kana n(waha arali vha tshi khou khakha lwa vhuvhili na min(waha mit(anu arali hu vhukhakhi ha vhuraru.
﻿
﻿Luvhilo na zwikambi zwo t(angana zwi a vhulaha. Vha songo nwa vha reila.
