Khumbelo ya u bviswa hafhu ha ḽi ṅwalo ḽa vhu ṋe
Ḽi ṅwalo ḽa vhuṋe ndi ḽi ṅwalo ḽi sumbaho vhuvha ha muthu. Ḽi ṋewa vhadzulapo vha Afrika Tshipembe kana vhathu vhane vha vha na vhudzulo ha tshoṱhe nahone vhane vha vha na miṅwaha ya 16 na u fhira.
Ḽi ṅwalo ḽa vhune li a bviswa hafhu kha vhathu vha tevhelaho:
Vhathu vhe manwalo avho a vhuṋe a xela, u tswiwa kana u tshinyala.
Vhathu vha itaho khumbelo ya u shandukisa zwidodombedzwa zwavho.
Vhathu vhe vhudzulapo havho ha shanduka.
Vhafumakadzi vho malwaho kana vha tamaho u shumisa hafhu zwifani zwavho zwa kale.
Vhathu vhane zwazwino vha dzula nnḓa ha Afrika Tshipembe vhe vha ṱuwa vhe na maṋwalo a vhuṋe.
Vhabvann ḓa vhane vha vha na thendelo dza vhudzulo ha tshoṱhe dzine dza vha mulayoni.
Kha vha ḓadze fomo ya khumbelo BI-9 ofisini iṅwe na iṅwe ya Muhasho wa zwa Muno. Kha vha ite khumbelo embasini kana mishinini wa Afrika Tshipembe arali vha nnḓa ha Afrika Tshipembe.
Kha vha ḓe na ṱhanziela ya mabebo kana basa ya kale ye ya bviswa phanḓa ha 1 Fulwana 1986.
Kha vha ḓe na zwinepe zwivhili zwine zwa shumiswa musi muthu a tshi ita khumbelo ya ḽi ṅwalo ḽa vhuṋe.
Kha vha kandise minwe u itela u ṅwalisa kha Redzhisita ya Vhathu.
Kha vha ḓe na ṱhanziela ya mbingano arali vho mala/malwa.
Mufumakadzi a itaho khumbelo ya ḽi ṅwalo ḽa vhuṋe nahone a ṱo ḓaho u shumisa hafhu tshifani tshawe tsha kale u tea u ḓa na vhuṱanzi vhu sumbedzaho uri o tea u shumisa tshifani itsho.
Mubvann ḓa a itaho khumbelo ya ḽi ṅwalo ḽa vhuṋe u tea u ḓa na thendelo ya vhudzulo ha tshoṱhe, kana vhuṱanzi ha u ṱanganedzwa sa mudzulapo nga ṅwambo wa u vha hone shangoni miṅwaha i fhiraho miṱanu kana ṱhanziela ya vhudzulapo ha mashango mavhili.
Khumbelo dzi nga dzhia vhege dza malo.
Kha vha ḓivhe hezwio: Fomo idzi dzi a wanalea ofisini dza Muhasho wa zwa Muno.
