Khumbelo ya u vha mudzulapo wa ḽi ṅwe shango hu sina u ḓibvula vhudzulapo ha ḽino halutshedzo
Maga a tevhelwaho
Milayo i shumiswaho
Maitele na tshifhinga tsha u itwa ha tshumelo
Mbadelo adzwa
Zwidodombedzwa zwa vhukwamanyi
Ṱhalutshedzo
Hezwi zwi thusa vhadzulapo vha Afrika Tshipembe uri vhavhe vhadzulapo vha ḽi ṅwe hu sina u xelelwa nga vhudzulapo havho ha Afrika Tshipembe. Khumbelo dzi nga itwa ofisini iṅwe na iṅwe ya Muhasho wa zwa Muno. Kha vha ite khumbelo embasini kana mishinini wa Afrika Tshipembe arali vha nnḓa ha Afrika Tshipembe.
Maga a tevhelwaho
Vhahumbeli vha ṱo ḓaho u wana vhudzulapo ha ḽi ṅwe shango ngeno vha sa ṱo ḓi u xelelwa nga vhudzulapo ha Afrika Tshipembe vha tea u ita zwi tevhelaho:
U ḓadza fomo dza khumbelo BI-1664 na BI-529.
U ṋekana nga khophi yo sethifaiwaho ya ḽi ṅwalo ḽavho ḽa vhuṋe kana phasipoto.
U ṋekana nga khophi yo sethifaiwaho ya ṱhanziela ya mabebo ya Afrika Tshipembe na afidaviti yo aniwaho i ambaho uri a huna vhuṅwe vhudzulapo ho no waniwaho. Khophi dzoṱhe dza dzidokhumenthe na afiadaviti yo aniwaho dzi tea u sethifaiwa nga Muimeleli wa Tshitshavha kana Khomishinari wa Miano.
Vhadzulapo vha Afrika Tshipembe vhe vha fhedza vha si tsha vha vhudzulapo nga murahu ha u wana vhudzulapo ha ḽi ṅwe shango vho no vha vhahulwane, nahone vha songo ita khumbelo ya u dzula vhe vhadzulapo vha Afrika Tshipembe phanḓa ha musi vha tshi wana vhudzulapo ha shango ḽiswa, vha nga nga ita khumbelo vhudzulapo ha mashango mavhili.
Vhahumbeli vha tea u ita zwi tevhelaho:
U ḓadza fomo dza khumbelo BI-1666 na BI 529.
U ṋekana nga khophi yo sethifaiwaho ya ṱhanziela ya vhudzulapo ha nnḓa.
U ṋekana nga khophi yo sethifaiwaho ya ḽi ṅwalo ḽa vhuṋe ḽa Afrika Tshipembe kana phasipoto kana ṱhanziela ya mabebo ya Afrika Tshipembe.
Khophi dzoṱhe dza dzidokhumenthe na afiadaviti yo aniwaho dzi tea u sethifaiwa nga Muimeleli wa Tshitshavha kana Khomishinari wa Miano.
Milayo i shumiswaho
Maitele na tshifhinga tsha u itwa ha tshumelo
Zwi nga dzhia maḓuvha maṱanu a mushumo u shumana na khumbelo yavho.
Mbadelo
Fomo dzi teaho u ḓadzwa
BI-1664
BI-529
BI-1666
BI-862
Zwidodombedzwa zwa vhukwamani
