Mbilahelo malugana na vhuḓifari vhu si ha vhuḓi kana vhukhakhi ho itwaho nga miraḓo ya SAPS na MPS
Maga a tevhelwaho
Milayo i shumiswaho
Maitele na tshifhinga tsha u itwa ha tshumelo
Mbadelo adzwa
Zwidodombedzwa zwa vhukwamanyi
Ṱhalutshedzo
Kha vha vhilahele kha Independent Complaints Directorate . Arali vha vhilahela Ofisini ya Lushaka, mulandu u ḓo rumelwa kha Ofisi yo teaho ya Vunḓu uri i ṱo ḓisise .
Tshakha dza mbilahelo dzine dza nga iswa kha ICD ndi:
Mbilahelo ya Kiḽasi II: Ndi mbilahelo ya u sa tevhela mulayo nga SAPS nga fhasi ha Mulayo Nndwa dza Muṱani wa 1998..
Mbilahelo ya Kiḽasi III: Ndi mbilahelo ine ya pomoka pholisa nga vhukhakhi he ha vhanga fuvhalo ḽi shushaho ḽo itisaho uri muhuvhali a bvalelwe vhuongeloni a lafhiwe. Vhuḓifari uvho vhu si havhu ḓi vhu tea u vha ho itea musi muthu o farwa a nga fhasi ha mapholisa. Zwi tevhelaho ndi mutevhe wa mbilahelo dza Kiḽasi III:
Tshumiso mmbi ya maanḓa ine ya kwama tshitshavha zwi tshi ya nga mafuvhalo o vhangwaho; tshivhalo tsha vhathu vha kwameaho; tshelede yo shumiswaho; tshifhinga tshe zwa itea.
U voṱa mulilo
U rwa wo ḓiimisela u huvhadza kana u ṱo ḓa u vhulaha
U hahedza
U linga u kunda vhukando ha zwa mulayo
U fodzhara kana u ṋekana nga dokhumenthe yo fodzhiwaho u tshi zwi ḓivha uri a si ya vhukuma nahone ine ya vha na ndeme ya R50 000 kana u fhira
Vhufhura
U fara muthu vhudzimu kana u tshipa
U zwifha mulayoni
Pfudzungule tshitshavhani
U shushedza
U thuba
U tshinyadza thundu
U shela mulenzhe kha tshigwada tsha zwa vhutshinyi
U vha na thundu dzo tswiwaho
U tshipa
U dzhia thundu dzo tswiwaho
U fhura nga vhugevhenga
U tshipwa ha munna nga muṅwe munna
U tswa
U rwa
U kombetshedza muthu uri a u ṋee tshelede nga u mu shushedza
U ṱu ṱuwedza vhathu u ita zwa dzinndwa, tshimbevha kana u lingedza u ita zwo bulwaho afho nṱha
Mbilahelo ya Kiḽasi IV: Ndi mbilahelo ine ya pomoka uri muraḓo o ita vhutshinyi nga nnḓa ha vhutshinyi ho bulwaho afho nṱha kana vhuḓifari vhu si havhu ḓi he hu sa ṱahise lufu kana fuvhalo.
Mbilahelo ya Kiḽasi V: Ndi mbilahelo ine ya vha nnḓa ha maanḓa kana phoḽisi ya ICD.
Mbilahelo dzi songo teaho u iswa kha ICD:
Mbilahelo dza zwe zwa itea phanda ha u vha hone ha ICD. Hezwi zwi amba uri zwo iteaho phanḓa ha Lambamai 1997 na zwe zwa itea ha fhela ṅwaha zwi saathu u vhigwa kha ICD, nga nnḓa ha musi huna zwiitisi zwi pfadzaho zwo itisaho uri zwi sa vhigwe nga tshifhinga.
Mbilahelo dza malugana na vhashumi vha Tshumelo dza Vhululamisi, vhaofisri vha khothe na miraḓo ya Mmbi ya Tsireledzo Lushaka ya Afrika Tshipembe.
Maga a tevhelwaho
Mbilahelo i nga itwa nga muthu ene muṋe nga ṋama, nga luṱingo, nga luṋwalo kana e-mail ofisini ya tsini ya ICD. Mbilahelo dzi tea u itwa nga tshifhinga tsha mushumo, vhukati ha 08h00 na 16h30.
Kha vha ḓadze Fomo ya u Vhiga Mbilahelo vha i rumele nga fax ofisini ya tsini ya ICD.
ICD i nga vha humbela uri vha ṋekane nga zwiṅwe zwidodombedzwa phanḓa ha musi mbilahelo i tshi nga ṱo ḓisiswa.
Arali vha ḓa vhone vhaṋe nga ṋama, vha ḓo amba na mushumi wa milandu kana musedzulusi.
Milayo i shumiswaho
Maitele na tshifhinga tsha u itwa ha tshumelo
U shumana na mbilahelo:
Zwi nga dzhia miniti miṱanu uri vha ṱanganedzwe
U imela nyambedzano na mushumi kana musedzulusi zwi nga dzhia minita ya 30
Luṅwalo lu ambaho uri mbilahelo yavho yo waniwa lu nga dzhia maḓuvha a 30 u rumelwa
Muvhigo wa u fhedzisela u nga dzhia maḓuvha a 90
Mbadelo
Fomo dzi teaho u ḓadzwa
Zwidodombedzwa zwa vhukwamani
