U malana nga fhasi ha mulayo wa tshirema
Maga a tevhelwaho
Milayo i shumiswaho
Maitele na tshifhinga tsha u itwa ha tshumelo
Mbadelo adzwa
Zwidodombedzwa zwa vhukwamanyi
Ṱhalutshedzo
Mulayo wa Mbingano dza Tshirema wo thoma u shumiswa nga 15 Lara 2000. Arali vho vha vho malana phanḓa ha ḓuvha iḽi, mbingano yavho i dzhiwa u vha i mulayoni nga uyu mulayo muswa. Kha munna ane a vha na vhafumakdzi vha fhiraho muthihi, mbingano dzoṱhe dzawe dzi mulayoni. Mulayo uyu u ṱanganedza na mbingano dze dza vha hone nga murahu ha iḽi ḓuvha.
Mbingano ya tshirema i mulayoni arali vhathu vh malanaho nga fhasi ha mulayo wa tshirema vho tshimbidzana na zwi tevhelaho:
Vha malanaho vha tea u vha vhe nṱha ha miṅwaha ya fumimalo.
Vha malanaho vha tea u tenda uri vha khou malana nga fhasi ha mulayo wa tshirema.
Mbingano i tea u vha yo pembelelwa nga fhasi ha mbingano dza tshirema.
Tshelede ya u mala a si ṱho ḓea khulwane kha u tendelwa ha mbingano.
Kha vha ḓivhe uri mbingano idzi dzo no tendelwa nga fhasi ha mulayo wa mbingano ya tshirema.
Ndi lini hune nda tea u ṅwalisa mbingano?
Arali vho malana phanḓa ha 15 Lara 2000, mbingano yavho i tea u ṅwaliswa na Muhasho wa Zwa Muno. Arali vho malana nga murahu ha u phasiswa ha mulayo, vha tea u ṅwalisa mbingano yavho hu saathu u fhela miṅwedzi miraru nga murahu ha mbingano.
Milayo ya Tshirema na Tshanga ndi Tshau, Tshau ndi Tshanga
Mbingano dzoṱhe dza tshirema dze dza itwa nga murahu ha u thoma u shuma ha mulayo ndi mbingano dza tshau ndi tshanga, tshanga ndi tshau. Hezwi zwi amba uri munna na mufumakadzi vha na mukovhe u linganaho kha lupfumo, tshelede na thundu na uri vha na mukovhe u fanaho kha zwikolodo. Arali vha tshi tama u malana nga fhasi ha tshau ndi tshau, tshanga ndi tshanga vha do tea u ita ngauralo phanḓa ha u malana. Arali vha tshi ṱo ḓa u shandukisa tshiimo musi vho no malana vha ḓo tea u ita khumbelo Khothe Khulwane.
Nga fhasi ha Mulayo wa Mbingano dza Tshirema, mufumakadzi u na pfanelo i fanaho na ya munna zwi tshi ḓa kha tsheo ya uri hu tea u itwa mini nga thundu. Mufumakadzi u na thendelo ya u saina konṱiraka nga nnḓa ha thuso ya munna.
Zwino arali munna wanga a mala muṅwe mufumakadzi?
Munna u tea u saina konṱiraka ine ya ṱalutshedza uri hu ḓo itea mini kha thundu nahone munna a ite khumbelo khothe uri i tendele konṱiraka. Khothe i tea u vhona uri ṱho ḓea dza mufumakadzi siani ḽa thundu dzo tsireledzwa.
Zwino arali ri tshi ṱo ḓa u malana nga nḓila dza zwino nga murahu ha mbingano ya tshirema?
Arali munna wavho a sina vhaṅwe vhafumakadzi, vha nga malana nga nḓila dza zwino. Fhedzi zwi nga si tsha konadzea uri munna a malane na muṅwe mufumakadzi nga fhasi ha mulayo wa mbingano dza tshirema.
Maga a tevhelwaho
Munna kana mufumakadzi a nga ṅwalisa mbingano ofisini dza tsini dza Muhasho wa zwa Muno. Vha eletshedzwa uya vhothe vhuvhili havho u ṅwalisa mbingano. Fhedzi arali muṅwe a sa ṱo ḓi, a ṱo ḓaho a nga ṅwalisa nga ene muṋe, a ḓa na vhuṱanzi ho teaho.
ṋomboro dza ID, madzina na maḓuvha a mabebo a munna na mufumakadzi madzina a vhabebi vha munna na mufumakadzi na dzina ḽa vhamusanda zwidodombedzwa zwa tshelede ya mbingano, na vhathu vhavhili vhe vha vha ṱhanzi dza mbingano lu ṅwalo lwa vhamusanda kana afidaviti.
Fomo i tea u khwaṱhisedzwa na u sainwa phanḓa ha:
muofisiri a ṅwalisaho, kana muthu o teaho o khethwaho nga Mulanguli-Dzhenerala uri a shumane na mbingano idzi.
Muofisiri a ṅwalisaho kana muthu o teaho u ḓo rumela khumbelo ofisini ya tsini ya dzingu kana ya tshiṱiriki ya Muhasho uri i ṅwaliswe kha redzhisita ya vhathu.
Kha vha vhulunge ṱhanziela ngauri ndi ya ndeme.
Milayo i shumiswaho
Maitele na tshifhinga tsha u itwa ha tshumelo
Ṱhanziela i si ya tshikhau i bviswa zwenezwo.
Ṱhanziela ya tshikhau i dzhia vhege dza rathi uya kha dza malo.
Muofisiri wa u ṅwalisa u ḓo vha ḓivhadza arali o hana u nwalisa mbingano nahone a ṱalutshedze zwiitisi zwa u sa ṅwalisa.
Mbadelo
Mbadelo dzi tevhelaho dzi badelwa kha Muhasho wa zwa Muno:
Khophi ya ṱhanziela ya mbingano ys tshirema: R11
U ṱo ḓisisa na u kopa redzhisita ya mbingano ya tshirema kana vhuṱanzi ha thikhedzo : R53
Hu badelwa R11 nga vhafumakadzi vha munna musi hu tshi itwa khumbelo ya u ṅwalisa mbingano ya tshirema yo itwaho na munna uyo.
U ḓivha zwinzhi malugana na mbadelo kha vha kwame Muhasho wa zwa Muno
Fomo dzi teaho u ḓadzwa
Kha vha ḓivhe hezwio: Fomo a dzi wanalei online. Kha vha kwame ofisi ya tsini ya muhasho.
Zwidodombedzwa zwa vhukwamani
